Alfred Praks

Alfred Praks (31. märts 1902 Tallinn – 18. oktoober 1998 Borås) oli eesti maadleja, kaheksakordne Eesti meister.

Ta esindas spordiklubi Tallinna Sport.Lembit Koik. "100 aastat Eesti raskejõustikku (1888–1988)". Tallinn, Eesti Entsüklopeediakirjastus 1996, lk. 318, 320, 321

1944. aastal emigreerus ta Rootsi ning töötas seal maadlustreeneri ja massöörina.

 1922 ja 1923 

Praks tuli mõlemal aastal Eesti meistriks Kreeka-Rooma maadluse kergekaalus.

 1924 

Eesti võitis Tallinnas maavõistluses Läti 21:15."100 aastat Eesti raskejõustikku", lk. 327

1924. aasta suveolümpiamängudel Pariisis saavutas võitis Praks Kreeka-Rooma maadluse kergekaalus esimeses ringis Holger Askehave (Taani) ja teises Leon Ręnkaweki (Poola), aga siis kaotas Rūdolfs Ronisele (Läti) ja pronksmedali pälvinud Karl Westerlundile (Soome) ning langes välja, jagades 10.–12. kohta.

Vabamaadluse kergekaalus alistas Praks esimeses voorus Perry Martteri (USA), aga kaotas siis pronksmedali võitnud Arvo Haavistole ja langes välja. Ta jagas 5.–8. kohta.

 1925 

Praks tuli Eesti meistriks Kreeka-Rooma maadluse kergekaalus.

 1926 

Eesti võitis Tallinnas maavõistluses Läti 28:8.

 1927 
Praks tuli Eesti meistriks vabamaadluse kergekeskkaalus.

 1928 
Praks tuli Eesti meistriks Kreeka-Rooma maadluse keskkaalus.

Eesti võitis Riias maavõistluses Läti 4:2 ja Praks alistas oma vastase."100 aastat Eesti raskejõustikku", lk. 126

1928. aasta suveolümpiamängudel Amsterdamis osales Praks vabamaadluse kergekeskkaalus. Esimeses ringis võitis ta punktidega T. Doumazose (Kreeka), aga siis kaotas L. Appletonile (USA) ja R. Cookile (Suurbritannia) ning langes välja."100 aastat Eesti raskejõustikku", lk. 127

 Hilisem sportlaskarjäär 
Praks tuli Eesti meistriks 1930 vabamaadluse kergekeskkaalus, 1931 vabamaadluse keskkaalus ja 1935 vabamaadluse kergekeskkaalus.

 Vaata ka 
Maadlus 1924. aasta suveolümpiamängudel
Maadlus 1928. aasta suveolümpiamängudel

 Viited 

Välislingid



Kategooria:Eesti maadlejad
Kategooria:1924. aasta suveolümpiamängudel osalejad
Kategooria:Eesti 1928. aasta suveolümpiamängudel
Kategooria:Eestlased Rootsis
Kategooria:Sündinud 1902
Kategooria:Surnud 1998